CELEX: 62010CO0032
Language: lt
Date: 2011-05-11 00:00:00
Title: 2011 m. gegužės 11 d. Teisingumo Teismo (penktoji kolegija) nutartis.#Tony Georgiev Semerdzhiev prieš Del-Pi-Krasimira Mancheva.#Prašymas priimti prejudicinį sprendimą: Varhoven kasatsionen sad - Bulgarija.#Procedūros reglamento 92 straipsnio 1 dalis - Direktyva 90/314/EEB - Kelionės, atostogos ir organizuotų išvykų paketai - Iki Bulgarijos Respublikos įstojimo į Europos Sąjungą įvykusios aplinkybės - Akivaizdus Teisingumo Teismo kompetencijos atsakyti į prejudicinius klausimus nebuvimas.#Byla C-32/10.

2011 m. gegužės 11 d. Teisingumo Teismo (penktoji kolegija) nutartis Semerdzhiev prieš Del-Pi-Krasimira Mancheva
      (Byla C‑32/10)
      „Procedūros reglamento 92 straipsnio 1 dalis – Direktyva 90/314/EEB – Kelionės, atostogos ir organizuotų išvykų paketai – Iki Bulgarijos Respublikos įstojimo į Europos Sąjungą buvusios aplinkybės – Akivaizdus Teisingumo Teismo kompetencijos atsakyti į prejudicinius klausimus nebuvimas“
      Prejudiciniai klausimai – Teisingumo Teismo jurisdikcija – Ribos – Bendrijos direktyvos išaiškinimas byloje iki valstybės įstojimo į Europos Sąjungą –Neįtraukimas (SESV 267 straipsnis) (žr. 25–27 punktus)
      Dalykas 
      
         Prašymas priimti prejudicinį sprendimą – 
               Varhoven kasatsionen sad
                – 1990 m. birželio 13 d. Tarybos direktyvos 90/314/EEB dėl kelionių, atostogų ir organizuotų išvykų paketų (OL L 158, p. 9;
                  2004 m. specialusis leidimas lietuvių k., 13 sk., 10 t., p. 132) 2 straipsnio 1 punkto c papunkčio, 4 straipsnio 1 dalies
                  b punkto iv papunkčio ir 5 straipsnio 2 dalies trečios ir ketvirtos pastraipų aiškinimas – Kitų turizmo paslaugų, nepriklausančių
                  kelionės organizatoriaus užtikrinamam transportui ar apgyvendinimui, sąvoka – Kelionės organizatoriaus pareiga apdrausti kiekvieną
                  vartotoją individualiu draudimu ir įteikti jam draudimo poliso originalą iki kelionės pradžios – Kelionės organizatoriaus
                  pareiga sudaryti su vartotoju atskirą draudimo sutartį dėl pagalbos išlaidų, įskaitant repatriaciją nelaimingo atsitikimo
                  atveju – „Žalos“, kuri buvo padaryta vartotojui dėl sutarties nevykdymo arba netinkamo jos vykdymo, sąvoka – Neturtinės žalos
                  įtraukimas.
               
            Rezoliucinė dalis 
      Europos Sąjungos Teisingumo Teismas akivaizdžiai neturi kompetencijos atsakyti į Varhoven kasatsionen sad (Bulgarija) pateiktus klausimus.